**POZIV ZA PODNOŠENJE PROJEKTNIH IDEJA [DIJALOG PROMENA]**

Dijalog je ključni instrument za donošenje odluka, rešavanje problema od javnog interesa i donošenje javnih politika po meri svih nas. Primetno je sužavanje prostora za delovanje civilnog društva kada je u pitanju javni dijalog, a Beogradska otvorena škola će podržati inicijative organizacija civilnog društva koje se odnose na uspostavljanje konstruktivnog dijaloga kao legitimnog sredstva delovanja za bolje društvo kroz:

[**PROGRAM PODRŠKE**](https://dijalogpromena.bos.rs/sr/poziv)

projektima organizacija civilnog društva usmerenim na dijalog, rešavanje problema i pozitivne promene u javnim politikama u okviru projekta „Dijalog promena: Podrška reformama kroz saradnju organizacija civilnog društva i javnih vlasti”.

|  |  |
| --- | --- |
| **Šta podrazumeva podrška organizacijama civilnog društva u Programu Dijalog promena?*** Finansijsku podršku za sprovođenje projekata;
* Razvoj i unapređenje specifičnih znanja i veština vezanih za dijalog sa javnim vlastima, osmišljavanje, praćenje i evaluaciju javnih politika;
* Ekspertsku i mentorsku podršku tokom realizacije projekata.
 | **Kojim temama se bavimo na Programu Dijalog promena?*** Podrška demokratskom razvoju;
* Unapređenje i zaštita ljudskih prava;
* Razvoj lokalne zajednice;
* Zaštita i unapređenje životne sredine i klimatske promene;
* Unapređenje zapošljivosti;
* Socijalna uključenost osetljivih grupa;
* Druge oblasti od značaja za zajednicu, a u kojima se ostvaruju ciljevi i očekivani rezultati Programa podrške projektima Dijalog promena.
 |

**Kompletan poziv sa svim neophodnim informacijama i konkursnom dokumentacijom možete pronaći**

[**OVDE**](https://dijalogpromena.bos.rs/sr/poziv)

**Rok za podnošenje projektnih ideja je 24.5.2021. godine, do 15 časova.**

|  |
| --- |
| **VIŠE DETALjNIH INFORMACIJA**Beogradska otvorena škola organizuje informativni sastanak za sve zainteresovane **putem ZOOM platforme 11. maja u 12 časova**, u vezi dodatnih informacija o Programu podrške projektima organizacija civilnog društva usmerenim na dijalog, rešavanje problema i pozitivne promene u javnim politikama “Dijalog promena”. Do tada, odgovore na najčešće postavljena pitanja možete pronaći [**OVDE**](https://dijalogpromena.bos.rs/sr/pitanja-i-odgovori) ili pisati na **dijalogpromena@bos.rs**[**PRIJAVA ZA INFOSESIJU**](https://us02web.zoom.us/meeting/register/tZUtcuChrjMsHdJpmFppWDPBcrnsALqpe1hH) |

**„Dijalog promena"** je projekat koji je usmeren ka poboljšanju praksi i pristupa dijalogu između predstavnika civilnog društva i javnih vlasti u cilju rešavanja problema u zajednici i unapređenju javnih politika. U naredne tri godine biće finansijski podržano 40 udruženja i 30 istraživača, a kroz mentorsku podršku će više od 100 predstavnika udruženja i 60 predstavnika lokalnih samouprava i ministarstava Vlade Republike Srbije biti osnaženo za učešće u dijalogu za rešavanje konkretnih problema i podršku reformama u procesu evropskih integracija.

Projekat je podržan od strane Evropske unije i biće realizovan u periodu od 2021. do 2023. godine. Projekat se realizuje u partnerstvu sa [Ministarstvom za ljudska i manjinska prava i društveni dijalog](https://www.minljmpdd.gov.rs/), [Republičkim sekretarijatom za javne politike](https://rsjp.gov.rs/), [Centrom za javne politike EU Univerziteta u Beogradu](http://bg.ac.rs/), [Ulof Palme Centrom](https://www.palmecenter.se/eng/) kao i sa [Uredom za udruge Vlade Republike Hrvatske](https://udruge.gov.hr/).

[**DETALJNIJE O PROJEKTU**](https://dijalogpromena.bos.rs/sr/o-projektu)